b'\n_START_ARTICLE_\nIan Charleson\n_START_PARAGRAPH_\nIan Charleson (11. elokuuta 1949 \xe2\x80\x93 6. tammikuuta 1990) oli skotlantilainen n\xc3\xa4yttelij\xc3\xa4. H\xc3\xa4nen kunniakseen Englannissa on perustettu teatterialan palkinto nimelt\xc3\xa4 Ian Charleson Awards._NEWLINE_Charleson syntyi ja kasvatettiin Edinburghissa, ja h\xc3\xa4n k\xc3\xa4vi Edinburghin yliopistoa. Aluksi h\xc3\xa4n opiskeli arkkitehtuuria, mutta h\xc3\xa4n vaihtoi n\xc3\xa4yttelij\xc3\xa4n maisterin tutkintoon kiinnostuksensa takia. Kun h\xc3\xa4n valmistui Edinburghista, h\xc3\xa4n sai paikan arvostetusta teatterikoulusta LAMDA:sta (London Academy of Music and Dramatic Art). H\xc3\xa4nen tunnetuin roolisuorituksensa on vuoden 1981 elokuvassa Tulivaunut, miss\xc3\xa4 h\xc3\xa4n n\xc3\xa4ytteli urheilija Eric Liddelli\xc3\xa4. H\xc3\xa4n teki kuitenkin merkitt\xc3\xa4v\xc3\xa4n uran teatterin puolella, ja h\xc3\xa4n esiintyi Englannissa muun muassa National Theatressa, Royal Shakespeare Companyssa sek\xc3\xa4 West Endill\xc3\xa4._NEWLINE_Ian Charleson oli homoseksuaali, ja h\xc3\xa4n kuoli 6. tammikuuta 1990 Lontoossa AIDSiin 40 vuoden i\xc3\xa4ss\xc3\xa4._NEWLINE_Ian Charleson Awards -palkinnot on jaettu vuosittain vuodesta 1991 l\xc3\xa4htien.'